Madingas žodis

Madingas žodis arba populiarus posakis (angl. buzzword) yra frazė, žodis, posakis, kuris išpopuliarėja tam tikru laikotarpiu. Šie žodžiai dažniausiai kyla iš įvairių technikos terminų, bet dauguma atvejų techninė jų prasmė dingsta ir jie paprasčiausiai naudojami, kad sudaryti aplinkiniams įspūdį, bet kartais šie populiarūs posakiai išlaiko savo prasmę, priklausant kokiame kontekste jie vartojami.   Madingi žodžiai dažnai iškyla iš mokslinio žargono, akronimų, naujadarų. Pavydžiai per daug vartojamų madingų žodžių verslo pasaulyje: strategija, sinergija, dinamiškumas ir t. t. Taip pat naudojamas gyvenimo aprašyme - motyvuotas, kūrybingas, komunikabilus. Dar vienas dažnai sutinkamas populiarus posakis - „Galvok už dėžės ribų!“ 
Yra manoma, kad verslas negalėtų veikti be madingų žodžių, nes tai yra trumpinimai arba vidinės santrumpos žmonėms, kurie turi informacijos apie kontekstą. Kartais naudingas populiarus posakis gali tapti integruotu į populiariąją kalbėseną ir taip prarasti savo reikšmę ar naudingumą. Pasak vadybos profesoriaus Robert Kreitner „Madingi žodžiai išstums geras idėjas.“ Populiarūs posakiai gali būti naudojami versle, kad žmonės jaustųsi, lyg visi jie yra tame pačiame lėktuve. Kadangi dažniausiai visos darbovietės turi savo žargoną, dėl ko galima diskutuoti, kad tai yra dar viena forma madingų žodžių, bet tai leidžia lengviau bendrauti tarpusavyje. Dauguma naujų darbuotojų greičiau pradeda jaustis būdami „komandos dalimi“ išmokę naujos darbovietės populiariuosius posakius. CSC Index viceprezidentas, Rich DeVane, pabrėžia, kad madingi žodžiai pabrėžia ne tik madą, bet gali būti kaip savotiškas bilietas, kuris garantuoja, kad organizacija dirba sėkmingai, bet tuo pačiu sako, kad:
„Kas žmonės vargina, kad kiekviena konsultacijos firma įdeda savo požiūrį į tą žodį. Tai yra tas, kas duoda blogą informaciją.“ 
Populiarūs posakiai figūruoja ir politikoje - kur jie gali tapti proceso, kurio rezultatu tampa tai, kad retorikai yra suteikiama privilegija virš realybės, rengiant įstatymus kurie pirma pradeda veikti, o tik po to jiems suteikiamas konkretus pavidalas. Gaunama politinė kalba, kuri vietoje argumentuotų debatų (charakterizuotų faktų ir įrodymų panaudojimu) tampa kalba naudojama tik manipuliacijos ir kontrolės tikslais.   
Terminas buzz word pirmą kartą buvo panaudotas 1946 m. studentiškoje šnekamojoje kalboje.

Apibrėžimas

Oxfordo žodynas apibrėžia madingą žodį kaip lozungą; arba madingą žargoną. Madingi žodžiai neatsiranda iš nieko, jie yra sukuriami grupės žmonių dirbantys vienoje įmonejė, kad sukurti triuškmo (Collins, 2000 m.). Madingi žodžiai artimai susiejami su vadyba ir tai tapo leksika, kuri žinoma kaip „vadybininko kalbėsena“. Tai reiškia, kai vadybininkas panaudoja populiarujį posakį, dauguma žmonių nesupranta reikšmės ir tiesiog mato tai kaip madingą žodį. Bet yra sakoma, kad madingi žodžiai yra vadybos būtinybė, kad įkvėpti savo komandą, bet tuo pačiu ir patenkinti savo ego (Cluley, 2013 m.). Nepaisant to, madingas žodis yra nebūtinai blogas dalykas - dauguma disciplinų klesti įvedus naujus terminus, kurie gali būti pavadinti madingais žodžiais. Šie gali pereiti į mases ir į kasdienį gyvenimą (Collins, 2000 m.). Kai medijos kanalai naudoja įvairius mediumus, tokius kaip televiziją, radiją, spaudą ir elektroninius mediumus (ypač kai iškilo socialinės medijos), magiškas žodis gali prigyti ir prisitaikyti visame pasaulyje.

Kilmė

Madingų žodžių kilmę galime sutikti Hallgren ir Weiss (1946 m.) - studentų, studijuojančių verslą Harvardo universitete. Šie žodžiai jiems padėjo siekti geresnių rezultatų savo studijose. Tokie kalbos terminai buvo sulyginti ir tada tapo tai, kuo jie yra žinomi šiandien - Madingais žodžiais arba populiariu pasakymu. Pirmaisiais madingų žodžių metais jie buvo naudojami kaip būdas atsiminti svarbią informaciją. Pavyzdžiui: „Jeigu jo analizė nepabrėžia pagrindinių problemų, jis turi „prastą susikaupimą (angl. poor focus)“ ir jeigu jam nepavyksta akcentuoti svarbių rekomendacijų, jis bus kaltinamas „krapštinėjimusi (angl. tinkering)“. Jeigu „atlikimo“ (angl. implementation) tvarka yra negera, tai yra „prastas laikas“ (angl. poor timing). Kad studentui pavyktų, jis privalo „užlipti ant problemos“ (angl. get on top of the problem). Jis turi „mušti problemą“ (angl. hit the problem) ir „nemušti oro“ (angl. shadow box). Jeigu jis negali padaryti šių dalykų, jis gali tiesiog „įteikti savo uniformą“ (angl. turn in his suit). (Hallgren & Weiss, 1946). Studentai naudojo daug populiarių posakių, kad išreikšti savo dabartinę situaciją ir kaip tai veikia juos kasdieniniame gyvenime. Studijuodami šiuos verslo studentus, Hallgren & Weiss (1946) pastebėjo, kad šie galėjo šnekėti su akivaizdžiu autoritetu. Dar vienas dalykas, kurį jie pastebėjo, kad tinkamo madingo žodžio panaudojimas jiems buvo svarbesnis, negu studento sugalvotas atsakymas. Madingi žodžiai ir populiarūs posakiai turi stiprią įtaką verslo kultūrai ir dažnai vartojami „verslo kalboje“.

Populiariojoje kultūroje

Jon Keegan, „Wall Street Journal“ autorius paskelbė „Verslo madingų žodžių generatorių“, kuris leidžia vartotojams pasinaudoti atsitiktinių galimybių generatoriumi, kad sukonstruoti „bereikšmias verslo frazes, pasinaudojant per daug naudotais verslo madingais žodžiais“. Pavyzdžiui: „šis produktas paskatins didžiųjų duomenų kiekį ir pademonstruos inovatyvų atlikimą „žaidimo lauke“ (angl. playing field)“. 
Forbes žurnalas kasmet organizuoja „Žargono beprotystės“ (angl. Jargon Madness) žaidimą, kuriame „Labiausiai nepakenčiami Amerikos korporacijų madingi žodžiai“ žaidžia savotiškas, krepšinio stiliaus,  atkrintamąsias varžybas, kad nuspręsti „Metų populiarujį posakį“. 
LinkedIn kasmet išleidžia sąrašą populiariųjų frazių, kurių vengti savo gyvenimo aprašyme - „nuvalkioti, tušti žodžiai, kurie skamba gerai tavo ausiai, bet pasako beveik nieko“. 2014 metų sąrašą sudarė tokie žodžiai kaip: motyvuotas, aistringas, kūrybiškas, motyvuotas, atsakingas, organizuotas ir t. t. 
Kartais, žmonės prieš susirinkimą, galvodami, kad pristatinėtojai naudos daug madingų žodžių, žaidžia „Madingų žodžių bingo“ - žaidėjai gauna taškus už išgirstą populiarujį posakį. 
Patch products sukūrė stalo žaidimą pavadinimu „Madingas žodis“ (angl. Buzz Word). 
 "Weird Al" Yankovic albume Mandatory Fun yra daina pavadinimu „Mission Statement“, kuri yra tiesiog sąrašas reikšmės neturinčių madingų žodžių.